**ZAPISNIK**

**od 30. lipnja 2025. godine**

**s 2. sjednice Općinskog vijeća Općine Legrad održane Sali za sastanke.**

**Sjednica je sazvana sazivom KLASA: 024-03/25-01/02, URBROJ: 2137-10-01-25-2 od 18. lipnja 2025. godine.**

**Prisutni:** Kristina Turk – predsjednica, Alenka Černeli, Alen Dedi, Ivančica Gabaj, Vedran Goričanec, Igor Horvat, Mateo Ružić i Katarina Sabolić – članovi.

**Odsutni:** Ivan Gerendaj – član.

**Sjednici prisustvuju:** Ivan Sabolić – općinski načelnik Općine Legrad, Ana Valek – pročelnica Jedinstvenog upravnog odjela Općine Legrad.

**Zapisničar:** Ana Valek, pročelnica Jedinstvenog upravnog odjela Općine Legrad,

**Početak rada: 19:02 sati.**

Predsjednica pozdravlja sve prisutne, otvara 2. sjednicu Općinskog vijeća Općine Legrad te poziva pročelnicu A. Valek da izvrši prozivku.

Nakon izvršene prozivke predsjednica konstatira da je prisutno 8 (osam) članova Općinskog vijeća, te da se sjednica Općinskog vijeća može održati.

Predsjednica konstatira da se u skladu s Poslovnikom, prije predlaganja dnevnog reda usvaja zapisnik s prethodne sjednice Općinskog vijeća te poziva članove Općinskog vijeća da iznesu primjedbe na dostavljeni zapisnik i to:

* s 1. sjednice Općinskog vijeća održane 09.06.2025. godine

Primjedbi na Zapisnik nije bilo i glasovanjem je JEDNOGLASNO, s 8 glasova „ZA“ usvojen Zapisnik s 1. sjednice Općinskog vijeća od 09. lipnja 2025. godine.

Nakon toga predsjednica predlaže sljedeći

**D N E V N I R E D**

1. **Aktualni sat,**
2. **Razmatranje i donošenje Rješenja o izboru predsjednika i članova:**
3. **Odbora za gospodarstvo, razvoj Općine i zaštitu okoliša Općinskog vijeća Općine Legrad,**
4. **Odbora za Proračun i financije Općinskog vijeća Općine Legrad,**
5. **Odbora za međuopćinsku i međunarodnu suradnju Općinskog vijeća Općine Legrad,**
6. **Odbora za socijalnu skrb i zdravstvenu zaštitu Općinskog vijeća Općine Legrad,**
7. **Odbora za kulturu i sport, školski i predškolski odgoj Općinskog vijeća Općine Legrad,**
8. **Odbora za suradnju s vjerskim zajednicama i udrugama građana Općinskog vijeća Općine Legrad,**
9. **Povjerenstva za procjenu šteta od prirodnih nepogoda na području Općine Legrad,**
10. **Povjerenstva za raspolaganje imovinom u vlasništvu Općine Legrad,**
11. **Povjerenstva za stipendiranje studenata s područja Općine Legrad,**
12. **Odbora za dodjelu javnih priznanja Općine Legrad,**
13. **Razmatranje i donošenje Odluke o financiranju nabave radnih materijala za učenike Osnovne škole Legrad s prebivalištem na području Općine Legrad,**
14. **Razmatranje i donošenje Odluka o prihvaćanju ponuda za kupnju nekretnine i to:**
15. **ponuda ponuditelja Maria Bedenića za k.č.br. 310/22 k.o. Legrad,**
16. **ponuda ponuditelja Nenada Rapaića za k.č.br. 310/24 k.o. Legrad,**
17. **ponuda ponuditelja Alena Dedija za k.č.br. 310/25 k.o. Legrad,**
18. **Razmatranje i donošenje Odluke o prodaji neizgrađenog građevinskog zemljišta na TRC Šoderica,**
19. **Razmatranje i donošenje Odluke o prodaji nekretnina u vlasništvu Općine Legrad,**
20. **Razmatranje i donošenje Odluke o određivanju koeficijenata za obračun plaće službenika i namještenika u Jedinstvenom upravnom odjelu Općine Legrad,**
21. **Razmatranje zahtjeva Branke Vajda i donošenje Odluke o priznavanju prava vlasništva Branki Vajda na nekretnini k.č.br. 1312/7 k.o. Kutnjak,**
22. **Razmatranje prijedloga Branke Vajda i donošenje Odluke o zamjeni nekretnina Općine Legrad i Branke Vajde,**
23. **Razmatranje zahtjeva Željka Česija i donošenje Odluke o zamjeni nekretnina na TRC Šoderica,**
24. **Razmatranje zahtjeva tvrtke Igma d.o.o. i donošenje Odluke o osnivanju prava služnosti,**
25. **Pitanja i prijedlozi.**

Predsjednica postavlja pitanje ima li prijedloga za izmjene ili dopune predloženog dnevnog reda.

Ana Valek konstatira da je pristigao Zahtjev Alena Dedija te predlaže da se isti razmatra pod Točkom 12. Dnevnog reda.

Predsjednica daje na glasovanje predloženi dnevni red i nakon glasovanja konstatira da je predloženi dnevni red usvojen JEDNOGLASNO s 8 glasova „ZA“.

**Točka 1.**

Predsjednica otvara 1. točku dnevnog reda –Aktualni sat i daje riječ načelniku.

Načelnik pozdravlja sve prisutne te prezentira aktualne novosti.

1. Projekti koji su u tijeku:

|  |  |  |
| --- | --- | --- |
| **NAZIV PROJEKTA** | **IZVOR FINANCIRANJA** | **FAZA** |
| Dječje igralište Selnica Podravska | Ministarstvo demografije i useljeništva | U tijeku je javna nabava |
| Obnova dječjeg igrališta u dječjem vrtiću | Ministarstvo demografije i useljeništva | U tijeku je javna nabava |
| Izgradnja državnih kuća | Ministarstvo prostornoga uređenja, graditeljstva i državne imovine | Potpisan je ugovor, kroz 30 dana kreće javna nabava. Nakon toga mi pokrećemo natječaj za prodavanje kuća. |
| Nabava sjeckalice za usitnjavanje granja | Ministarstvo prostornoga uređenja, graditeljstva i državne imovine | U tijeku je javna nabava |
| Obnova Društvenog doma Legrad | Ministarstvo regionalnog razvoja i fondova EU | Donesena je Odluka, slijedi raspisivanje javne nabave |
| Javna rasvjeta Legrad, Selnica, Šoderica | Ministarstvo regionalnog razvoja i fondova EU | U tijeku su radovi, izvođač je Lunes Adria d.o.o. |
| Biciklistička staza Halasz Csarda | SAFU | Očekujemo službenu odluku nakon isteka roka za žalbu |
| Sportska rasvjeta Fizeš | LAG Mura Drava | Očekujemo službenu odluku nakon isteka roka za žalbu |
| Prostorni plan uređenja Općine Legrad | Ministarstvo prostornoga uređenja, graditeljstva i državne imovine | U visokoj fazi izrade |

Još čekamo odluku za vatrogasni dom Legrad. Nije nam prošao projekt 1. faze izgradnje tržnice. Čekamo otvaranje zahtjeva za vatrogasni dom Veliki Otok, ali po saznanjima to izgleda neće biti ove godine.

1. otvoren je natječaj za sufinanciranje projektne dokumentacije te razmišljamo prijaviti asfaltiranje ceste na Šoderici – trasa od glavne (županijske) ceste prema Plavom Labudu i od te ceste prema Tomislavu.
2. stigli su svi papiri za optički internet. S izvođačem sam se čuo telefonski, ali ne možemo uskladiti termine da se nađemo i dogovorimo rokove. Problem je bio Đelekovec, jer se jedan od potencijalnih izvođača žalio, no žalba je odbačena.
3. održan je sastanak u PORA-i, radimo novi provedbeni plan i popis budućih projekata. Molim da i vi date svoje prijedloge za projekte.
4. zaposlili smo dvije osobe na javnim radovima.
5. održani su Dani Općine, osnovna škola je imala susret s Mađarima i OŠ iz Čabra, KUD Zrin je imao 20-tu obljetnicu od osnutka, DVD Veliki Otok je održao eko akciju, održani su nogometni turniri, ribička natjecanja te je počelo Ljeto na Šoderici.
6. imamo problema s odlaganjem otpada na Selnici Podravskoj te smo prokopali kanal i postavit ćemo ogradu te će ulaz biti omogućen samo uz našu dozvolu, a ključeve će dobiti oni koji prazne septičke jame.
7. stigla je jedna mobilna kućica hrvatskom branitelju, a jednoj obitelji hrvatskog branitelja dodijeljen je stan od strane Ministarstva branitelja.
8. izvršena je dezinsekcija, a još jednu planiramo sljedeći mjesec.
9. održana je radionica u sklopu BauNow projekta, radimo na pomoći u energetskoj obnovi obiteljskih kuća te bi otvorili fond za to.
10. održan je sastanak s načelnicom Ortilosa, malogranični prijelaz će biti 26.07. i 27.07. Za subotu je dogovoren koncert Tarapana band.
11. održan je sastanak s novim županom i investitorom u geotermalni projekt.
12. knjiga monografije Legrada je pri kraju te će se ista predstaviti u subotu 19. srpnja. Razlog jer se na taj dan 1384. godine prvi puta spomenulo ime općine Legrad.
13. održan je drugi dio projekta TT ECHO te smo gostovali u Portugalu.
14. sudjelovali smo u radionici Ministarstva regionalnog razvoja i fondova EU u vezi strategije za zeleni rast.

A. Dedi: u kojoj je fazi proširenje škole u Selnici Podravskoj?

Načelnik: nismo još župana upoznali s tim. Kandidirat će ga na natječaj koji je raspisan za proširenje škola.

A. Dedi: u Velikom Otoku nisu postavljani stupovi niti premješteni golovi, ono što smo se dogovarali.

Načelnik: ravnateljica je predložila neke izmjene, pa je sad došlo do izmjena golova kod drugih škola i postavljanje ograde.

A. Dedi: što je s ogradom oko groblja u Malom Otoku. Pregovori za zemlju bi mogli krenuti.

Načelnik: nije ništa dogovoreno. Čekamo da ugovori za poljoprivredna zemljišta isteknu, da možemo mijenjati zemljište.

A. Dedi: Ivica Baranašić je rekao da će on to pokloniti za selo, ne treba mu ništa u zamjenu.

Načelnik: to ćemo druge godine. Ograda se može postaviti bilo kada, bez ikakvog projekta.

A. Dedi: dosta pritužbi je došlo za zavažanje poljskih putova.

V. Goričanec: svugdje se loše zavozilo. Najveći problem je gdje je bila graba je ostala graba.

A. Dedi: rasvjeta po selu će biti sad gotova. Što napraviti s grobljima, da stavimo rasvjetu uz glavne staze?

Načelnik: to nam je sljedeće u planu. Stavit ćemo solarnu rasvjetu.

I. Horvat: jel moguće da se preko nekog projekta po selima postave kamere za kritična mjesta. Radi kontrole. Bile su sada često provale, a policija ne želi gledati kamere ako nisu od strane zaštitarske službe.

Načelnik: ide novi Zakon o sigurnosti prometa, po njemu će se na nalog prometnog redara JLS moći tražiti kamere za kontrolu prometa.

A. Dedi: cesta Selnica Podravska - Veliki Otok - Đelekovec smatram da je jako opasna i treba nešto poduzeti.

Načelnik: potpisan je ugovor sa ŽUC-om za asfaltiranje dijela ceste. Naše je sufinanciranje 20%. Sljedeće godine plan je iz Varaždinske županije prema Selnici Podravskoj stavljati drugi sloj asfalta.

I. Horvat: u Velikom Otoku nikad nije došao drugi sloj.

V. Goričanec: što se tiče divljači. Jel može Općina nešto po tom pitanju riješiti, danas je sastanak s lovcima. Rekli su da probamo i mi pokrenuti, da stisnemo i riješimo.

Načelnik: upoznat sam s tim. Danas ćemo formirati taj Odbor i neka se on aktivira i napravi sastanak s lovcima. Ja sam ih upozorao prije lovne sezone da tražimo prekid lovostaja. No oglušili su se.

K. Sabolić: imam prijedlog od ravnteljice osnovne škole. Kako smo stupili u kontakt s Čabrom. Moramo vratiti uslugu jer su naša djeca tamo boravila 3 dana. Može li Općina izgraditi spavaonice za djecu koja bi trebala doći?

Načelnik: planiramo izgraditi hostel. A možemo posuditi krevete od Crvenog križa, te kupiti neke privremene.

**Točka 2.**

Predsjednica otvara 2. točku dnevnog reda – Razmatranje i donošenje Rješenja o izboru predsjednika i članova:

1. Odbora za gospodarstvo, razvoj Općine i zaštitu okoliša Općinskog vijeća Općine Legrad,
2. Odbora za Proračun i financije Općinskog vijeća Općine Legrad,
3. Odbora za međuopćinsku i međunarodnu suradnju Općinskog vijeća Općine Legrad,
4. Odbora za socijalnu skrb i zdravstvenu zaštitu Općinskog vijeća Općine Legrad,
5. Odbora za kulturu i sport, školski i predškolski odgoj Općinskog vijeća Općine Legrad,
6. Odbora za suradnju s vjerskim zajednicama i udrugama građana Općinskog vijeća Općine Legrad,
7. Povjerenstva za procjenu šteta od prirodnih nepogoda na području Općine Legrad,
8. Povjerenstva za raspolaganje imovinom u vlasništvu Općine Legrad,
9. Povjerenstva za stipendiranje studenata s područja Općine Legrad,
10. Odbora za dodjelu javnih priznanja Općine Legrad.

Načelnik: neki plan u bliskoj budućnosti je da oformimo jedan veliki odbor od 25 članova za komunalnu infrastrukturu i poslove. Plan je da se odbor za gospodarstvo proširi na 7 članova.

I. Horvat: trebalo bi razdvojiti gospodarstvo i poljoprivredu u jedan odbor, a drugi odbor samo za razvoj Općine i komunalnu infrastrukturu.

Pitanja po ovoj točki dnevnog reda više nije bilo te predsjednica daje na glasovanje usvajanje Rješenja o izboru predsjednika i članova Odbora za gospodarstvo, razvoj Općine i zaštitu okoliša Općinskog vijeća Općine Legrad.

Nakon glasovanja predsjednica konstatira da je Rješenje o izboru predsjednika i članova Odbora za gospodarstvo, razvoj Općine i zaštitu okoliša Općinskog vijeća Općine Legrad doneseno sa 7 glasova „ZA“ i 1 glasom „PROTIV“.

Predsjednica daje na glasovanje usvajanje Rješenja o izboru predsjednika i članova Odbora za Proračun i financije Općinskog vijeća Općine Legrad.

Nakon glasovanja predsjednica konstatira da je Rješenje o izboru predsjednika i članova Odbora za Proračun i financije Općinskog vijeća Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Odbora za međuopćinsku i međunarodnu suradnju Općinskog vijeća Općine Legrad.

Nakon glasovanja predsjednica konstatira da je Rješenje o izboru predsjednika i članova Odbora za međuopćinsku i međunarodnu suradnju Općinskog vijeća Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Odbora za socijalnu skrb i zdravstvenu zaštitu Općinskog vijeća Općine Legrad.

Nakon glasovanja predsjednica konstatira da je Rješenje o izboru predsjednika i članova Odbora za socijalnu skrb i zdravstvenu zaštitu Općinskog vijeća Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Odbora za kulturu i sport, školski i predškolski odgoj Općinskog vijeća Općine Legrad.

Nakon glasovanja predsjednica konstatira da je Rješenje o izboru predsjednika i članova Odbora za kulturu i sport, školski i predškolski odgoj Općinskog vijeća Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Odbora za suradnju s vjerskim zajednicama i udrugama građana Općinskog vijeća Općine Legrad.

Nakon glasovanja predsjednica konstatira da je Rješenje o izboru predsjednika i članova Odbora za suradnju s vjerskim zajednicama i udrugama građana Općinskog vijeća Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Povjerenstva za procjenu šteta od prirodnih nepogoda na području Općine Legrad.

Nakon glasovanja predsjednica konstatira da je Rješenje o izboru predsjednika i članova Povjerenstva za procjenu šteta od prirodnih nepogoda na području Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Povjerenstva za raspolaganje imovinom u vlasništvu Općine Legrad.

Nakon glasovanja predsjednica konstatira da je Rješenje o izboru predsjednika i članova Povjerenstva za raspolaganje imovinom u vlasništvu Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Povjerenstva za stipendiranje studenata s područja Općine Legrad.

Nakon glasovanja predsjednica konstatira da je Rješenje o izboru predsjednika i članova Povjerenstva za stipendiranje studenata s područja Općine Legrad doneseno JEDNOGLASNO s 8 glasova „ZA“.

Predsjednica daje na glasovanje usvajanje Rješenja o izboru predsjednika i članova Odbora za dodjelu javnih priznanja Općine Legrad.

Nakon glasovanja predsjednica konstatira da je Rješenje o izboru predsjednika i članova Odbora za dodjelu javnih priznanja Općine Legrad doneseno JEDNOGLASNO s 8 glasova „ZA“.

Rješenja su u prilogu zapisnika i njegov su sastavni dio.

**Točka 3.**

Predsjednica otvara 3. točku dnevnog reda – Razmatranje i donošenje Odluke o financiranju nabave radnih materijala za učenike Osnovne škole Legrad s prebivalištem na području Općine Legrad.

Načelnik: županija će financirati kupnju bilježnica.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o financiranju nabave radnih materijala za učenike Osnovne škole Legrad s prebivalištem na području Općine Legrad.

Nakon glasovanja predsjednica konstatira da je Odluka o financiranju nabave radnih materijala za učenike Osnovne škole Legrad s prebivalištem na području Općine Legrad donesena JEDNOGLASNO s 8 glasova „ZA“.

Odluka je u prilogu zapisnika i njegov je sastavni dio.

**Točka 4.**

Predsjednica otvara 4. točku dnevnog reda –Razmatranje i donošenje Odluka o prihvaćanju ponuda za kupnju nekretnine i to:

1. ponuda ponuditelja Maria Bedenića za k.č.br. 310/22 k.o. Legrad,
2. ponuda ponuditelja Nenada Rapaića za k.č.br. 310/24 k.o. Legrad,
3. ponuda ponuditelja Alena Dedija za k.č.br. 310/25 k.o. Legrad.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o prihvaćanju ponude za kupnju nekretnine k.č.br. 310/22, k.o. Legrad.

Nakon glasovanja predsjednica konstatira da je Odluka o prihvaćanju ponude za kupnju nekretnine k.č.br. 310/22, k.o. Legrad donesena JEDNOGLASNO s 8 glasova „ZA“.

Predsjednica daje na glasovanje usvajanje Odluke o prihvaćanju ponude za kupnju nekretnine k.č.br. 310/24, k.o. Legrad.

Nakon glasovanja predsjednica konstatira da je Odluka o prihvaćanju ponude za kupnju nekretnine k.č.br. 310/24, k.o. Legrad donesena JEDNOGLASNO s 8 glasova „ZA“.

Predsjednica daje na glasovanje usvajanje Odluke o prihvaćanju ponude za kupnju nekretnine k.č.br. 310/25, k.o. Legrad.

Nakon glasovanja predsjednica konstatira da je Odluka o prihvaćanju ponude za kupnju nekretnine k.č.br. 310/25, k.o. Legrad donesena s 7 glasova „ZA“ i 1 sudržan.

Odluke su u prilogu zapisnika i njegov su sastavni dio.

**Točka 5.**

Predsjednica otvara 5. točku dnevnog reda – Razmatranje i donošenje Odluke o prodaji neizgrađenog građevinskog zemljišta na TRC Šoderica.

Pitanja po ovoj točki dnevnog reda više nije bilo te predsjednica daje na glasovanje usvajanje Odluke o prodaji neizgrađenog građevinskog zemljišta na TRC Šoderica.

Nakon glasovanja predsjednica konstatira da je Odluka o prodaji neizgrađenog građevinskog zemljišta na TRC Šoderica donesena JEDNOGLASNO s 8 glasova „ZA“.

Odluka je u prilogu zapisnika i njegov je sastavni dio.

**Točka 6.**

Predsjednica otvara 6. točku dnevnog reda – Razmatranje i donošenje Odluke o prodaji nekretnina u vlasništvu Općine Legrad.

A. Dedi: da pojasnimo novim članovima vijeća o čemu je riječ i zašto se prodaje.

Načelnik: program raaspolaganja imovinom imamo, imovina koja nam nije nužna stavljamo ju na tržište, da zadovoljimo potrebe revizije. Neke kuće smo izbacili za program državne izgradnje.

V. Goričanec: što je s kućom gdje su bili Romi u Zablatju?

Načelnik: budemo to rušili.

V. Goričanec: ima zainteresiranih za tu zemlju, ako Općina bude prodavala.

V. Goričanec: koliko se bude kuća zidalo u Zablatju prema tom državnom programu?

Načelnik: to ne znam. Sveukupno je plan 10 kuća, no nisu nam još rekli plan gdje koliko.

Pitanja po ovoj točki dnevnog reda više nije bilo te predsjednica daje na glasovanje usvajanje Odluke o prodaji nekretnina u vlasništvu Općine Legrad.

Nakon glasovanja predsjednica konstatira da je Odluka o prodaji nekretnina u vlasništvu Općine Legrad donesena JEDNOGLASNO s 8 glasova „ZA“.

Odluka je u prilogu zapisnika i njegov je sastavni dio.

**Točka 7.**

Predsjednica otvara 7. točku dnevnog reda –Razmatranje i donošenje Odluke o određivanju koeficijenata za obračun plaće službenika i namještenika u Jedinstvenom upravnom odjelu Općine Legrad.

Načelnik: razgovarao sam i s drugim načelnicima o njihovim plaćama službenika. Prosječna je ova plaća koju predlažemo.

K. Turk: povukla sam paralelu plaća načelnika, ima jednu od najmanjih plaća. Možda da se službenicima malo smanji, a da se načelniku digne.

Načelnik: o tome sada nećemo raspravljati.

A. Dedi: to je sporazumni dogovor još od prije vijeća.

Načelnik: išlo je povećanje i Lekomu, ovo je sada prosječna kao i odgojiteljima. Plan je da se u Lekom pridruže Općine Rasinja i Koprivnički Bregi, no ne ove godine. No onda bi napravili neki izdvojeni pogon.

A. Dedi: možemo li to ljudski pokriti.

Načelnik: vidjet ćemo što će oni tražiti. Tada ćemo procijeniti koliko treba ljudi i strojeva. Ako budu preteški uvjeti, ne moramo ih preuzeti.

V. Goričanec: mislim da dečkima treba netko pokazati kako se barata strojevima, jer to kad vidim nije dobro.

Pitanja po ovoj točki dnevnog reda više nije bilo te predsjednica daje na glasovanje usvajanje Odluke o određivanju koeficijenata za obračun plaće službenika i namještenika u Jedinstvenom upravnom odjelu Općine Legrad.

Nakon glasovanja predsjednica konstatira da je Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Legrad donesena JEDNOGLASNO s 8 glasova „ZA“.

Odluka je u prilogu zapisnika i njegov je sastavni dio.

**Točka 8.**

Predsjednica otvara 8. točku dnevnog reda – Razmatranje zahtjeva Branke Vajda i donošenje Odluke o priznavanju prava vlasništva Branki Vajda na nekretnini k.č.br. 1312/7 k.o. Kutnjak.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o priznavanju prava vlasništva Branki Vajda na nekretnini k.č.br. 1312/7 k.o. Kutnjak.

Nakon glasovanja predsjednica konstatira da je Odluka o priznavanju prava vlasništva Branki Vajda na nekretnini k.č.br. 1312/7 k.o. Kutnjak donesena JEDNOGLASNO s 8 glasova „ZA“.

Odluka je u prilogu zapisnika i njegov je sastavni dio.

**Točka 9.**

Predsjednica otvara 9. točku dnevnog reda – Razmatranje prijedloga Branke Vajda i donošenje Odluke o zamjeni nekretnina Općine Legrad i Branke Vajde.

Zaključak: kada se dovrši izmjera, raspravljat ćemo o zahtjevu, poslati dopis.

**Točka 10.**

Predsjednica otvara 10. točku dnevnog reda – Razmatranje zahtjeva Željka Česija i donošenje Odluke o zamjeni nekretnina na TRC Šoderica.

Načelnik: po Prostornom planu on trenutno ne može graditi samostojeći objekt jer je čestica premala. Pa predlaže česticu pored, za koju nikad nitko nije bio zainteresiran.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o zamjeni nekretnina na TRC Šoderica.

Nakon glasovanja predsjednica konstatira da je Odluka o zamjeni nekretnina na TRC Šoderica donesena JEDNOGLASNO s 8 glasova „ZA“.

Odluka je u prilogu zapisnika i njegov je sastavni dio.

**Točka 11.**

Predsjednica otvara 11. točku dnevnog reda – Razmatranje zahtjeva tvrtke Igma d.o.o. i donošenje Odluke o osnivanju prava služnosti.

Načelnik pojašnjava. Prijedlog 3.000,00 eura po hektaru godišnje.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o osnivanju prava služnosti.

Nakon glasovanja predsjednica konstatira da je Odluka o osnivanju prava služnosti donesena JEDNOGLASNO s 8 glasova „ZA“.

Odluka je u prilogu zapisnika i njegov je sastavni dio.

**Točka 12.**

Predsjednica otvara 12. točku dnevnog reda – Pitanja i prijedlozi.

Pristigao je zahtjev Alena Dedija a zamjenu građevinskog zemljišta.

Alen Dedi pojašnjava svoj zahtjev.

Načelnik: u ovom trenutku to ne možemo napraviti. Čestica koju tražiš još nije bila u natječaju i ne možemo mijenjati nešto što nije bilo predmet prodaje. Rješenje je da sada potpišeš ugovor za ovu koji si sada dobio na natječaju, a onda u kasnijoj nekoj fazi moglo bi doći do zamjene.

I. Horvat: ove kuće za 1,00 kunu. Jel sve realizirano ili je bilo nekoga tko nije došao potpisati?

Načelnik: jedna obitelj iz Šibenika već dva puta je dobila, ali niti jednom nisu došli potpisati. Emanuel Bradić je vratio svoju kuću, tako da je ona sada opet u prodaji.

I. Horvat: Kutnjak je gotova izmjera?

Načelnik: Hrlec ima problem. Ne može se upisati u knjige za pravo služnosti i građenja gdje mi nismo 1/1 vlasnici.

I. Gabaj: kakva je opcija spajanja Novigrada Podravskog u Vrapčić.

Načelnik: Novigrad Podravski je zatražio ulazak u Vrapčič iz istog razloga kojeg i mi. Bilo je pregovora priključenja gradu ili nama. Grad s novim vrtićem u bajeru prelazi broj djece i morali bi razdvajati ustanove. Jedino smo im mi onda ostali. No Gola bi trebala ići van, jer su dobili sredstva i moraju izaći iz sustava. Onda bi se Novigrad Podravski mogao priključiti. No njihovo vijeće to mora prihvatiti, a tek onda mi drugi osnivači. Sad je odlučeno da zaposlimo zdravstvenog radnika i rehabilitatora u Vrapčić.

I. Horvat: smatram da je potreba za logopedom puno veća. Rehabilitator da bi radio u vrtiću mora imati položen predškolski odgoj. Njih je jako malo u županiji. Možda da uzmemo nekog pripravnika i mi ga školujemo.

V. Goričanec: ogradu oko doma smo završili. Trebalo bi se kositi metar izvana, ako bi dečki mogli, da okolo prođu. Jer ako se to zapusti i kosi samo iznutra, opet će biti problema.

Načelnik: upozorit ću ih, no oni zaborave, tako da kad ih vidiš tamo slobodno ih podsjeti.

Budući da se za raspravu više nitko nije javio, predsjednica se zahvaljuje prisutnima i zaključuje sjednicu Općinskog vijeća.

Dovršeno u 20:50 sati.

Zapisničar: Predsjednica:

Ana Valek Kristina Turk